[{"text_idx": "#000006", "text": "Cre\u0308wch hyb awyr agored i\u2019ch cymuned \u2013 gofod yn llawn coed ffrwythau, bylbiau a bocsys cynefin, lle gall pobl o bob oed ddod ynghyd."}, {"text_idx": "#000007", "text": "Mae ein pecyn perllan gymunedol wedi ei ddylunio ar gyfer sefydliadau sydd eisiau creu perllan gymunedol fach ar dir sydd a\u0302 \u2018pherchnogaeth ddielw\u2019."}, {"text_idx": "#000010", "text": "12 coeden yn cynnwys pyst, gwarchodwyr, ac ati\n2 fainc blastig wedi eu hailgylchu"}, {"text_idx": "#000011", "text": "Mae angen man sy\u2019n mesur 320 metr sgwa\u0302r o leiaf ar gyfer y pecyn hwn. Bydd yr amrywiaeth o goed a phlanhigion sy\u2019n cael eu darparu yn dibynnu ar y tymor a beth sydd ar gael."}, {"text_idx": "#000012", "text": "Rydym yn gwybod na fydd gennych brofiad o dyfu bwyd o bosib, felly byddwn yn eich helpu i gynllunio ac adeiladu mannau tyfu, a\u2019ch helpu i blannu eich cnydau newydd, i ofalu amdanynt a\u2019u cynaeafu."}, {"text_idx": "#000016", "text": "Mae angen llawer llai o le ar ein Pecynnau Dechreuol a gall unrhyw grw\u0302p cymunedol neu wirfoddol wneud cais."}, {"text_idx": "#000018", "text": "Mae\u2019r Pecyn Perllan wedi galluogi Cyfeillion Parc Nant-y-Waun i drawsnewid ardal nad oedd yn cael ei defnyddio llawer, oedd a\u0302 gwerth ecolegol isel, yn amwynder deniadol. Mae\u2019r meinciau yn galluogi defnyddwyr niferus y Parc i aros a mwynhau\u2019r coed ffrwythau ynghyd a\u0302\u2019n golygfeydd rhagorol. Bydd blodau\u2019r coed o fudd i\u2019n peillwyr a bydd eu ffrwythau\u2019n cael eu gwerthfawrogi gan bobl a bywyd gwyllt fel ei gilydd."}, {"text_idx": "#000020", "text": "Rwyf wir wedi mwynhau plannu\u2019r berllan a dysgu am yr holl goed a\u2019r planhigion sy\u2019n dod o Gymru. Rwy\u2019n mwynhau bywyd gwyllt a bydd hyn yn helpu\u2019r holl adar, trychfilod a phlanhigion eraill."}, {"text_idx": "#000021", "text": "Mae gardd KIM bellach yn hafan ar gyfer lles, garddwyr a bywyd gwyllt! Rydym wedi trawsnewid y gofod gyda rhywogaethau cynhenid, pwysig, hardd. Mae hyn wedi bod yn rhan wych o\u2019r pecyn \u2013 y sylw i fanylder gyda\u2019r coed, y bylbiau a\u2019r offer a chyrchu pethau\u2019n lleol."}, {"text_idx": "#000022", "text": "Rydym wrth ein bodd ac yn llawn cyffro i dderbyn [y pecyn] hwn i greu perllan gymunedol gan Cadwch Gymru\u2019n Daclus. Mae wedi bod yn wych i\u2019n gwirfoddolwyr i gyfarfod unwaith eto ac fe wnaethom fwynhau ein diwrnod plannu coed. Rydym yn edrych ymlaen at gynnal y berllan a gobeithio, mewn ychydig flynyddoedd, gallu pigo ffrwythau i\u2019r gymuned gyfan eu mwynhau."}]